Hotel Vleispaleis – Roekeloos – Plek van die Uitverkorenes, sedert 1997
Gepubliseer deurRoekeloos	 10/10/2014 09/10/2014 Los kommentaar op Hotel Vleispaleis
Tannie Edie bestuur 'n bordeel, maar dit blyk nie 'n baie suksesvolle besigheid te wees nie. Dalk doen hulle iets verkeerd. Op die oog af vermoed ons daar is net twee gereelde klïente. Die vulstasiebestuurder wat Shanie se tone vir 'n draairoomys aansien en betaal met 'n tank petrol en Suzie se kêrel, Edwin, maar hy gaan ophou betaal wanneer hulle verloof raak.
Amelda reageer op 'n koerantadvertensie om daar te kom werk. Sy dink dis 'n bemarkingspos en weet nie waarvoor sy haar inlaat nie. Nie net word haar inhibisies gekonfronteer nie, sy moet leer hoe om te Skootskoffel (lap dance) en word op 'n bisarre toer geneem oor die fynere kunsies van verleiding. Maar hoekom is Amelda regtig daar en wie is sy nou eintlik?
Hotel Vleispaleis is 'n komedie oor lojaliteit, deernis, vriendskap en die waarde van 'n goeie Skootskoffel. In die rolverdeling is Susanne Beyers, Chanelle de Jager, Dorette Potgieter en Esther von Waltsleben. Die regie is deur Gaerin Hauptfleisch.
By die Boer Restaurant Teater in Durbanville op Woensdag 15 Oktober 2014 om 20:30. Kaartjies is R140 en beskikbaar by 021 979 1911/ 083 406 0111.
Gepubliseer deurRoekeloos 10/10/2014 09/10/2014 Gepubliseer inTeaterSleutelwoorde: Chanelle de Jager, Dorette Potgieter, Esther von Waltsleben, Gaerin Hauptfleisch, Leon Kruger, Stercus produksies, Susanne Beyers, Woordfees